Ha a lakás rendben van műszakilag és csináltál előtte egy nagytakarítást, akkor ezzel már sok főbérlőt beelőztél. De ha egy igazán emlékezetes dolgot akarsz csinálni, akkor vegyél egy üveg pezsgőt az albérlődnek és rakd be a hűtőbe. Ráragaszthatsz egy kis post it-et és írhatsz neki valamit frappánsat, kicsit vicceset. Az ilyen kis meglepetésekre hosszú távon fognak emlékezni és jó eséllyel még az ismerőseiknek is megemlíteni. Neked ez csak pár ezer forintodba fog kerülni, mégis, ha problémák lesznek, akkor elnézőbb lehet az albérlő és az egész kapcsolatotokat egy még jobb mederbe lendítheti.